|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2015 m. sausio 5 d. |
| įsakymu Nr. AD1-14 |

**KLAIPĖDOS MIESTO SAVIVALDYBĖS ADMINISTRACIJOS 2014–2017 METŲ KORUPCIJOS PREVENCIJOS PROGRAMOS ĮGYVENDINIMO 2014 METŲATASKAITA**

| **Eil.**  **Nr.** | **Priemonės pavadinimas** | | **Priemonės vykdytojai** | | **Priemonės įgyvendinimo terminai** | | **Priemonės tikslas ir laukiami rezultatai** | **Priemonės vertinimo kriterijai** | | **Priemonės įgyvendinimo 2014 metais rezultatai** |
| --- | --- | --- | --- | --- | --- | --- | --- | --- | --- | --- |
| 1. | Atlikti sociologinius ar kitokius tyrimus ir išskirti Savivaldybės administracijos veiklos sritis, kuriose egzistuoja korupcijos pasireiškimo tikimybė | | | Klaipėdos miesto savivaldybės administracijos direktoriaus įsakymu paskirtas atsakingas už korupcijos prevenciją ir priežiūrą  asmuo | | Anoniminė savivaldybės tarnautojų apklausa vykdoma kartą per dvejus metus | Anoniminės apklausos būdu nustatomos savivaldybės veiklos sritys, kuriose gali būti didžiausia tikimybė korupcijai pasireikšti | Koreguojamas korupcijos prevencijos programos priemonių įgyvendinimo planas | | Apklausą planuojama atlikti 2015 metais. |
| 2. | Nustatyti korupcijos pasireiškimo tikimybę Savivaldybės administracijoje. Išskirti veiklos sritis, kuriose egzistuoja korupcijos pasireiškimo tikimybė | | | Klaipėdos miesto savivaldybės administracijos direktoriaus įsakymu paskirtas atsakingas už korupcijos prevenciją ir priežiūrą  asmuo | | Kiekvienų metų III ketvirtis | Nustatomos Savivaldybės administracijos veiklos sritys, kuriose yra korupcijos pasireiškimo tikimybė | Parengta motyvuota išvada | | 2014-10-03 Klaipėdos miesto savivaldybės tarybos korupcijos prevencijos ir kontrolės komisijos posėdyje nuspręsta atlikti korupcijos pasireiškimo tikimybės nustatymą Klaipėdos miesto savivaldybės paramos, skirtos kūno kultūros ir sporto plėtojimui, skyrimo ir naudojimo kontrolės srityje.  Informacija kartu su išvada 2014-12-29 Klaipėdos miesto savivaldybės mero raštu Nr. (4.28.)-R2-4265 išsiųsta Lietuvos Respublikos specialiųjų tyrimų tarnybos Klaipėdos valdybai. |
| 3. | Išanalizuoti Savivaldybės administracijoje korupcijos pasireiškimo tikimybės įvertinimo medžiagą ir pateikti Klaipėdos miesto savivaldybės administracijos direktoriui motyvuotą išvadą dėl korupcijos pasireiškimo tikimybės ir dokumentų, pagrindžiančių šią išvadą, kopijas | | | Klaipėdos miesto savivaldybės administracijos direktoriaus įsakymu paskirtas atsakingas už korupcijos prevenciją ir priežiūrą  asmuo | | Kiekvienų metų III ketvirtis | Nustatomos konkrečios korupcijos prevencijos priemonės, kurias reikėtų atlikti Savivaldybės administracijoje | Parengti Klaipėdos miesto savivaldybės administracijos direktoriaus įsakymai dėl korupcijos prevencijos priemonių įgyvendinimo | | 2014 m. gruodžio 12 d. raštu Nr. TAS-159 Klaipėdos miesto savivaldybės merui pateikta motyvuota išvada „Dėl korupcijos pasireiškimo tikimybės nustatymo Klaipėdos miesto savivaldybės paramos, skirtos kūno kultūros ir sporto plėtojimui, skyrimo ir naudojimo kontrolės srityje“ su dokumentų, pagrindžiančių išvadą, kopijomis. |
| 4. | Atliekant Savivaldybės administracijos auditą, vertinti, ar nėra pastebėtuose trūkumuose korupcijos pasireiškimo tikimybės apraiškų | | | Centralizuotas vidaus audito skyrius | | Nuolat | Auditą vykdyti pagal Klaipėdos miesto savivaldybės administracijos direktoriaus patvirtintą metinį audito planą | Teikti Klaipėdos miesto savivaldybės administracijos direktoriui audito išvadas ir nurodyti pastebėtas galimas korupcijos pasireiškimo tikimybės apraiškas savivaldybės įstaigų veiklos srityje, kad nustatyti galimos korupcijos pasireiškimo tikimybės atvejai būtų eliminuoti | | 2014 metais Klaipėdos miesto savivaldybės administracijos Centralizuoto vidaus audito skyriaus auditoriai Savivaldybės administracijos struktūriniuose padaliniuose (auditavo 6 padalinius) ir Savivaldybės administracijai pavaldžiose biudžetinėse įstaigose (auditavo 21 įstaigą) atliko 12 (dvylika) vidaus auditų.  Vidaus auditoriai, įvertinę audituojamojo subjekto vidaus kontrolę ir galimą rizikos veiksnių įtaką, vidaus audito ataskaitose pateikė 98 išvadas apie nustatytų faktų įtaką audituojamo subjekto veiklai ir rekomendacijas, kaip sustiprinti vidaus kontrolės procedūras, rizikos valdymą. Savivaldybės administracijos direktoriui ir audituotų subjektų vadovams buvo pateiktos 63 (šešiasdešimt trys) rekomendacijos.  Apibendrinus 12 (dvylikos) atliktų vidaus auditų rezultatus buvo įvertinta audituojamų subjektų vidaus kontrolė: 1 (vienas) – labai gerai, 6 (šeši) – gerai, 5 (penki) – patenkinamai. |
| 5. | Antikorupciniu požiūriu vertinti norminių teisės aktų projektus | | | Klaipėdos miesto savivaldybės administracijos struktūriniai padaliniai | | Nuolat | Šalinamos prielaidos galimam korupcijos pasireiškimui, savivaldybės institucijų ir įstaigų rengiami teisės aktai tampa skaidresni ir gerėja jų kokybė | Antikorupciniu požiūriu įvertintų teisės aktų skaičius | | Antikorupciniu požiūriu įvertinti 3(trys) norminiai  teisės aktai |
| 6. | Tirti skundus, pranešimus, kitą gautą informaciją apie korupcinio pobūdžio pažeidimus | Klaipėdos miesto savivaldybės korupcijos prevencijos ir kontrolės komisija | | | | Gavus skundą, pranešimą ar kitą informaciją | Nustatomi korupcinio pobūdžio pažeidėjai ir šalinami pažeidimai, įgyvendinamas teisinės atsakomybės neišvengiamumo principas | Gautų ir išnagrinėtų skundų santykis | | 2014 metais skundų ir pranešimų apie korupcinio pobūdžio pažeidimus negauta. |
| 7. | Užtikrinti, kad savivaldybės interesantai turėtų galimybę anoniminėse anketose pareikšti savo nuomonę apie juos aptarnavusių Savivaldybės administracijos tarnautojų ir darbuotojų pagirtiną ar netinkamą elgesį | Informavimo ir e. paslaugų skyrius | | | | Nuolat | Gyventojai galės anonimiškai informuoti savivaldybę apie jų aptarnavimą | Gaunamų pranešimų skaičius ir jo dinamika. Neigiamų ir teigiamų pranešimų santykis | | 2014-02-12–2014-03-03 raštu ir internetu atlikta gyventojų apklausa dėl asmenų aptarnavimo kokybės Savivaldybės administracijoje. Rezultatai skelbiami interneto svetainės www.klaipeda.lt skiltyje „Apklausų rezultatai“. 2015 m. 1 ketv. taip pat planuojama atlikti panašaus pobūdžio asmenų apklausą. Tai leis palyginti rezultatus ir, atsižvelgiant į gyventojų nuomonę, atlikti pakeitimus. |
| 8. | Siekti didinti viešųjų pirkimų apimtis per Centrinę perkančiąją organizaciją, atsižvelgiant į Centrinės perkančiosios organizacijos prekių ir paslaugų kataloge (toliau – Katalogas) pateiktų prekių, paslaugų ir darbų asortimentą | Viešųjų pirkimų skyrius | | | | Nuolat | Efektyvesnis ir skaidresnis viešųjų pirkimų procedūrų atlikimas | Visas savivaldybei reikiamas prekes, darbus ir paslaugas, nurodytas Kataloge, įsigyti tik iš Centrinės perkančiosios organizacijos | | Viešųjų pirkimų skyrius priemonę įgyvendina pagal Savivaldybės administracijos struktūrinių padalinių pateiktas paraiškas. Per 2014 metus per CPO įvykdyti 2 pirkimai. |
| 9. | Kreiptis į Lietuvos Respublikos specialiųjų tyrimų tarnybą dėl informacijos apie asmenis, siekiančius eiti Savivaldybės administracijoje ar Savivaldybės administracijai pavaldžiose įstaigose pareigas, numatytas Korupcijos prevencijos įstatymo 9 straipsnio 6 dalyje | Personalo skyrius | | | | Nuolat | Savivaldybėje bus įdarbinami asmenys, tik gavus informaciją iš Lietuvos Respublikos specialiųjų tyrimų tarnybos | Kreiptis į Lietuvos Respublikos specialiųjų tyrimų tarnybą visais atvejais, numatytais Korupcijos prevencijos įstatyme | | Per 2014 metus 11 kartų kreiptasi į Lietuvos Respublikos specialiųjų tyrimų tarnybą. |
| 10. | Apleistų kapaviečių pripažinimo neprižiūrimomis ir Leidimų laidoti išdavimo, laidojimo ir kapinių lankymo Klaipėdos mieste tvarkos aprašų parengimas | Miesto ūkio departamentas | | | | 2014 metų IV ketvirtis | Parengti tvarkos aprašai bus suderinti su Kapinių tvarkymo taisyklėmis, išgryninami ir įtvirtinti neprižiūrimo kapo kriterijai | Parengti ir patvirtinti tvarkos aprašai | | Neįgyvendinta. |
| 11. | Informacijos apie kapavietės skyrimo tvarką ir leidimo laidoti išdavimą viešinimas Klaipėdos miesto savivaldybės interneto svetainėje | Informavimo ir e. paslaugų skyrius, Miesto ūkio departamentas | | | | Nuolat | Asmenims, netekusiems artimojo, pateikiama išsami informacija apie kapavietės skyrimo tvarką, leidimo laidoti išdavimą, ritualines paslaugas teikiančių subjektų duomenys, atsakymai ir konsultacijos į dažniausiai užduodamus klausimus ypatingai pabrėžiant, kad kapavietės yra skiriamos neatlygintinai | Klaipėdos miesto savivaldybės interneto svetainėje sukurta skiltis ir periodiškai atnaujinama informacija | | Informacija asmenims, netekusiems artimojo, skelbiama interneto svetainėje www.klaipeda.lt, skyriuje „Gyventojams“, skiltyje „Viešosios paslaugos“, rubrikoje „Kapinių priežiūra“. Joje skelbiama informacija gyventojams ir apie kapavietės skyrimo tvarką ir leidimo laidoti išdavimą, kapaviečių skyrimą. Kartą per mėnesį ši informacija atnaujinama ir viešinama. |
| 12. | Klaipėdos miesto savivaldybės interneto svetainėje paskelbti Korupcijos prevencijos programos įgyvendinimo priemonių plano vykdymo ataskaitą | | Klaipėdos miesto savivaldybės administracijos direktoriaus įsakymu paskirtas atsakingas už korupcijos prevenciją ir priežiūrą  asmuo | | | Kiekvienų metų IV ketvirtis | Gyventojai bus supažindinami su Korupcijos prevencijos programos įgyvendinimo rezultatais | | Paskelbta ataskaita | Įgyvendinama. |
| 13. | Skelbti informaciją apie Savivaldybės administracijos rengiamus konkursus valstybės tarnautojo ar įstaigos vadovo pareigoms užimti | | Personalo skyrius | | | Nuolat | Siekiant didinti Klaipėdos miesto gyventojų pasitikėjimą Savivaldybės administracijos organizuojamų konkursų skaidrumu, miesto visuomenė bus plačiau informuojama apie savivaldybės rengiamus konkursus valstybės tarnautojo ar įstaigos vadovo pareigoms užimti | | Organizuotų konkursų valstybės tarnautojo ar įstaigos vadovo pareigoms užimti skaičiaus ir skelbimų, paskelbtų Klaipėdos miesto savivaldybės interneto svetainėje, skaičiaus santykis | 2014 metais buvo paskelbta 12 (dvylika) konkursų į švietimo įstaigų vadovų pareigas, 57 (penkiasdešimt septyni) konkursai į valstybės tarnautojo pareigas ir 61 (šešiasdešimt viena) atranka į pakaitinio valstybės tarnautojo pareigas. Visi konkursai ir atrankos skelbiamos savivaldybės interneto svetainėje ir Valstybės tarnybos departamento informacinėje sistemoje. |
| 14. | Bendradarbiauti su Lietuvos Respublikos specialiųjų tyrimų tarnyba dėl organizacinių korupcijos prevencijos veiklos formų tobulinimo savivaldybėje | | Klaipėdos miesto savivaldybės administracijos direktoriaus įsakymu paskirtas atsakingas už korupcijos prevenciją ir priežiūrą  asmuo | | | Nuolat | Padėti Lietuvos Respublikos specialiųjų tyrimų tarnybai išsiaiškinti, su kokiomis realiomis problemomis susiduriama vykdant korupcijos prevencinę veiklą, ir gauti metodinę pagalbą | | Metodinės pagalbos skaičius | Konsultuojamasi dėl programos rengimo, dalyvauta Specialiųjų tyrimų tarnybos organizuotuose antikorupcinio teisės aktų vertinimo mokymuose, kartu organizuota konferencija, skirta Tarptautinei antikorupcijos dienai paminėti. |
| 15. | Rinkti, tirti ir viešinti pasitikėjimo telefonu ir dėžutėse gautą informaciją | | Klaipėdos miesto savivaldybės korupcijos prevencijos ir kontrolės komisija | | | Nuolat | Savivaldybės veiklos skaidrumo didinimas | | Visos korupcijos prevencijos telefonu gautos informacijos tikrinimas, tyrimas ir viešinimas | Informacija apie gautus pranešimus pateikiama skiltyje „Korupcijos prevencija“, skyrelyje „Pranešimai“ (http://www.klaipeda.lt/lit/Praneimai/2564). |
| 16. | Skatinti gyventojus naudotis internetu teikiamomis Savivaldybės administracinėmis paslaugomis | | Klaipėdos miesto savivaldybės administracijos struktūriniai padaliniai | | | Nuolat | Gyventojų aptarnavimo kokybės gerėjimas, paslaugų suteikimo laiko trumpėjimas | | Paslaugų, teikiamų internetu, brandos lygio didėjimas. Paslaugų, teikiamų internetu, skaičiaus pokytis | Per 2014 m. e. paslaugų skaičius padidėjo nuo 63 iki 89 proc., t. y. apie 11 proc. E. paslaugos teikiamos 3 brandos lygiu. Bendras administracinių paslaugų, teikiamų Savivaldybės administracijos, kiekis yra 235. Paslaugų aprašymai publikuojami interneto svetainėje www.klaipeda.lt, skiltyje „Viešosios paslaugos“. Per 2015 m. planuojama didinti e. paslaugų skaičių pagal poreikį (apie 10 proc.). Pasitelkus IT poskyrio specialistų pagalbą, tikslinga būtų išnagrinėti galimybę didinti teikiamų e. paslaugų brandos lygį. |
| 17. | Informuoti visuomenę apie savivaldybėje vykdomą korupcijos prevencijos veiklą ir vykdomas antikorupcines priemones | | Informavimo ir e. paslaugų skyrius,  Klaipėdos miesto savivaldybės administracijos direktoriaus įsakymu paskirtas atsakingas už korupcijos prevenciją ir priežiūrą  asmuo | | Nuolat pagal vykdomų priemonių skaičių | | Klaipėdos miesto savivaldybės interneto svetainėje skelbiama informacija skirta šviesti miesto gyventojus apie vykdomas korupcijos prevencines priemones ir didinti pasitikėjimą Savivaldybės administracijos darbu | | Reguliariai viešinama informacija apie vykdomas priemones | Š. m. gruodžio 9 d. Klaipėdos mieste vyko renginiai, skirti Tarptautinei antikorupcijos dienai. Dalyvauta seminare, informacija paviešinta interneto svetainėje www.klaipeda.lt,  skyriuje „Naujienos“.  Savivaldybės interneto svetainėje, skyriuje „Naudinga informacija“ sukurta speciali skiltis „Korupcijos prevencija“. Paskutinį kartą informacija atnaujinta 2014 m. spalio 10 d. Skiltyje skelbiama svarbiausia su korupcijos prevencija susijusi informacija. Informacija viešinama ir atnaujinama nuolat. |
| 18. | Organizuoti švietimo sistemoje konkursus antikorupcine tema | | Švietimo skyrius | | 2014–2017 metai | | Moksleivių antikorupcinis švietimas | | Ne mažiau kaip 1 konkursas antikorupcine tema | 2014 m. gruodžio 5 d. Sendvario progimnazijoje organizuotas 7–8 klasių mokiniams skirtas piešinių konkursas antikorupcijos tema. |
| 19. | Vykdyti korupcijos prevencijai skirtą švietimą švietimo įstaigose | | Švietimo skyrius, Klaipėdos miesto savivaldybės korupcijos prevencijos ir kontrolės komisija | | 2014–2017 metai | | Ugdyti pilietiškumą ir nepakantumą korupcijai | | Švietimo įstaigų ir mokinių skaičius, dalyvaujantis korupcijos prevencijai skirtuose renginiuose | 2014 m. gruodžio 9 d. Teatro aikštėje 100 mokinių iš 6 bendrojo ugdymo įstaigų dalyvavo pilietinėje akcijoje „Padovanok sau ramią sąžinę Kalėdoms“, skirtoje Tarptautinei antikorupcijos dienai paminėti.  2014 m. gruodžio 1–8 dienomis visose bendrojo ugdymo įstaigose (35) vyko renginiai (antikorupcine tematika): piešinių ir rašinių konkursai, akcijos, disputai ir kt. |
| 20. | Konsultuoti savivaldybei pavaldžias įmones, įstaigas korupcijos prevencijos klausimais | | Klaipėdos miesto savivaldybės korupcijos prevencijos ir kontrolės komisija | | Nuolat | | Sumažinta korupcijos pasireiškimo tikimybė | | Konsultuoti visas raštu besikreipiančias savivaldybės įmones, įstaigas | 2014 m. gegužės 29 d. priimtas Klaipėdos miesto savivaldybės tarybos sprendimas Nr. T2-114 „Dėl korupcijos prevencijos ir kontrolės Klaipėdos miesto savivaldybės institucijose ir įstaigose bei viešosiose įstaigose užtikrinimo“.  2014 m. kovo 14 d. Klaipėdos miesto savivaldybės mero raštu Nr. (4.28.)-R2-852 pavaldžių įstaigų vadovų paprašyta laikytis Korupcijos prevencijos įstatymo nuostatų ir teikti informaciją Klaipėdos miesto savivaldybės administracijai apie įstaigose paskirtus asmenis, atsakingus už korupcijos prevenciją, parengtas programas ir t. t. |

\_\_\_\_\_\_\_\_\_\_\_\_\_\_\_\_\_\_\_\_\_